Det gik i dag galt, da Jammerbugt Kommune ville brænde lyng af ved Kystvejen og Frederik Obelsvej ved Rødhus. Vinden vendte og tog til i styrke og derfor løb ilden løbsk. Den spredte sig også til et skovområde og kom tæt på flere sommerhuse, der på et tidspunkt var i fare for at gå i brand. Derfor tilkaldte man alle beredsskabsstyrker i Jammerbugt Kommune, beredsskabsstyrrelsen fra Aalborg og flyvestationen i Aalborg sendte hjælpemidler af sted. Cirka 25 tønder naturområde er brændt ned og et mindre stykke skovområde. Der var ingen materiel skade på bygninger eller personskader. - Vi har nu branden under kontrol, men vi mangler stadig at efterslukke og det bliver vi nok ved med i en 3-4 timer, siger indsatsleder Jens Aage Bruun. Hvis der skulle opstå brand andre steder i kommunen har man indsat et slukningstog, der består af to brandbiler og seks mand, der er placeret i Brovst, i tilfælde af at der sker noget andre steder.
Jammerbugt Kommune har i dag brændt lyng af ved Rødhus, men vinden vendte og branden spredte sig så hurtigt at sommerhuse kom i fare.